title: Komission täytäntöönpanoasetus (EU) 2020/21, annettu 14 päivänä tammikuuta 2020, hallinnollisesta yhteistyöstä ja petosten torjunnasta arvonlisäverotuksen alalla annetun neuvoston asetuksen (EU) N:o 904/2010 eräiden säännösten täytäntöönpanoa koskevien yksityiskohtaisten sääntöjen vahvistamisesta annetun täytäntöönpanoasetuksen (EU) N:o 79/2012 muuttamisesta

text:
                  15.1.2020

                  FI

                  Euroopan unionin virallinen lehti

                  L 11/1

         KOMISSION TÄYTÄNTÖÖNPANOASETUS (EU) 2020/21,
         annettu 14 päivänä tammikuuta 2020,
         hallinnollisesta yhteistyöstä ja petosten torjunnasta arvonlisäverotuksen alalla annetun neuvoston asetuksen (EU) N:o 904/2010 eräiden säännösten täytäntöönpanoa koskevien yksityiskohtaisten sääntöjen vahvistamisesta annetun täytäntöönpanoasetuksen (EU) N:o 79/2012 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hallinnollisesta yhteistyöstä ja petosten torjunnasta arvonlisäverotuksen alalla 7 päivänä lokakuuta 2010 annetun neuvoston asetuksen (EU) N:o 904/2010 (1) ja erityisesti sen 47 c artiklan,
         sekä katsoo seuraavaa:

                     (1)

                     Komission täytäntöönpanoasetuksen (EU) N:o 79/2012 (2) 7 artiklan 2 kohdan d alakohdassa säädetään, että komissio antaa verkkoportaalin sellaisten jäsenvaltioiden käyttöön, jotka ovat päättäneet julkaista muun muassa asetuksen (EU) N:o 904/2010 47 artiklan toisessa kohdassa tarkoitetun televiestintä-, radio- ja televisiolähetyspalvelujen sekä sähköisten palvelujen suorittamiseen sovellettavan verokannan.

                     (2)

                     Neuvoston direktiivin 2006/112/EY (3) XII osaston 6 luvussa säädetään erityisjärjestelmistä, jotka koskevat tiettyjä palveluja suorittavia verovelvollisia. Mainittua lukua muutettiin neuvoston direktiivillä (EU) 2017/2455 (4), ja sen soveltamisalaa laajennettiin koskemaan palvelujen suorittamista muille kuin verovelvollisille sekä tavaroiden etämyyntiä.

                     (3)

                     Direktiivin 2006/112/EY XII osaston 6 luvun erityisjärjestelmien laajennetun soveltamisalan ottamiseksi huomioon asetusta (EU) N:o 904/2010 muutettiin asetuksella (EU) 2017/2454 (5) ja siihen lisättiin 47 g artikla.

                     (4)

                     Sen vuoksi täytäntöönpanoasetusta (EU) N:o 79/2012 olisi muutettava siten, että se vastaa asetukseen (EU) N:o 904/2010 tehtyä muutosta.

                     (5)

                     Jotta tätä asetusta voitaisiin soveltaa samasta päivästä kuin direktiivin 2006/112/EY XII osaston 6 luvun muutettuja säännöksiä ja asetuksen (EU) N:o 904/2010 47 g artiklaa, tätä asetusta olisi sovellettava 1 päivästä tammikuuta 2021.

                     (6)

                     Tässä asetuksessa säädetyt toimenpiteet ovat hallinnollisen yhteistyön pysyvän komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Korvataan täytäntöönpanoasetuksen (EU) N:o 79/2012 7 artiklan 2 kohdan d alakohta seuraavasti:

                        ”d)

                        1 päivästä tammikuuta 2021 alkaen asetuksen (EU) N:o 904/2010 47 g artiklan toisessa kohdassa tarkoitetut verokannat, joita sovelletaan tavaroiden luovutuksiin ja palvelujen suorituksiin direktiivin 2006/112/EY XII osaston 6 luvussa säädettyjen erityisjärjestelmien mukaisesti.”

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2021.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 12.10.2010, s. 1.

            (2)  Komission täytäntöönpanoasetus (EU) N:o 79/2012, annettu 31 päivänä tammikuuta 2012, hallinnollisesta yhteistyöstä ja petosten torjunnasta arvonlisäverotuksen alalla annetun neuvoston asetuksen (EU) N:o 904/2010 eräiden säännösten täytäntöönpanoa koskevien yksityiskohtaisten sääntöjen vahvistamisesta (EUVL L 29, 1.2.2012, s. 13).

            (3)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).

            (4)  Neuvoston direktiivi (EU) 2017/2455, annettu 5 päivänä joulukuuta 2017, direktiivin 2006/112/EY ja direktiivin 2009/132/EY muuttamisesta palvelujen suorituksia ja tavaroiden etämyyntiä koskevien tiettyjen arvonlisäverovelvoitteiden osalta (EUVL L 348, 29.12.2017, s. 7).

            (5)  Neuvoston asetus (EU) 2017/2454, annettu 5 päivänä joulukuuta 2017, hallinnollisesta yhteistyöstä ja petosten torjunnasta arvonlisäverotuksen alalla annetun asetuksen (EU) N:o 904/2010 muuttamisesta (EUVL L 348, 29.12.2017, s. 1).


title: Komission Täytäntöönpanoasetus (EU) 2020/43, annettu 17 päivänä tammikuuta 2020, asetuksen (EU) N:o 37/2010 muuttamisesta aineen siklesonidi luokittelemiseksi sen jäämien enimmäismäärän osalta (ETA:n kannalta merkityksellinen teksti)

text:
                  20.1.2020

                  FI

                  Euroopan unionin virallinen lehti

                  L 15/5

         KOMISSION TÄYTÄNTÖÖNPANOASETUS (EU) 2020/43,
         annettu 17 päivänä tammikuuta 2020,
         asetuksen (EU) N:o 37/2010 muuttamisesta aineen siklesonidi luokittelemiseksi sen jäämien enimmäismäärän osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
         ottaa huomioon eläinlääkekomitean 21 päivänä helmikuuta 2019 valmisteleman Euroopan lääkeviraston lausunnon,
         sekä katsoo seuraavaa:

                     (1)

                     Asetuksen (EY) N:o 470/2009 17 artiklassa edellytetään, että unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät, jäljempänä ’MRL-arvot’, vahvistetaan asetuksessa.

                     (2)

                     Komission asetuksen (EU) N:o 37/2010 (2) liitteessä olevassa taulukossa 1 vahvistetaan farmakologisesti vaikuttavat aineet ja niiden MRL-arvoja eläinperäisissä elintarvikkeissa koskeva luokitus.

                     (3)

                     Siklesonidi ei sisälly kyseiseen taulukkoon.

                     (4)

                     Euroopan lääkevirastolle, jäljempänä ’EMA’, on toimitettu hakemus siklesonidin MRL-arvojen vahvistamiseksi hevoseläinten kudoksissa.

                     (5)

                     EMA suositteli eläinlääkekomitean lausunnon perusteella, että siklesonidille vahvistetaan MRL-arvo hevoseläinten kudoksissa lukuun ottamatta eläimiä, jotka tuottavat maitoa elintarvikkeeksi.

                     (6)

                     Asetuksen (EY) N:o 470/2009 5 artiklan mukaan EMAn on harkittava, voitaisiinko farmakologisesti vaikuttavalle aineelle jonkin tietyn elintarvikkeen osalta vahvistettuja MRL-arvoja soveltaa samasta eläinlajista peräisin olevaan toiseen elintarvikkeeseen taikka voitaisiinko farmakologisesti vaikuttavalle aineelle yhden tai useamman eläinlajin osalta vahvistettuja MRL-arvoja soveltaa muihin lajeihin.

                     (7)

                     EMA on katsonut, että siklesonidin MRL-arvon ekstrapolointi hevoseläimistä muihin elintarviketuotantoeläimiin ei ole tässä vaiheessa aiheellista riittämättömien tietojen vuoksi.

                     (8)

                     Sen vuoksi asetusta (EU) N:o 37/2010 olisi muutettava.

                     (9)

                     Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 37/2010 liite tämän asetuksen liitteen mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 152, 16.6.2009, s. 11.

            (2)  Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).

            LIITE
            Lisätään asetuksen (EU) N:o 37/2010 liitteen taulukkoon 1 aakkosjärjestyksen mukaisesti seuraavaa ainetta koskeva kohta:

                        Farmakologisesti vaikuttava aine

                        Merkkijäämä

                        Eläinlajit

                        Jäämien enimmäismäärä (MRL)

                        Kohdekudos

                        Muut säännökset (asetuksen (EY) N:o 470/2009 14 artiklan 7 kohdan mukaisesti)

                        Hoitoluokitus

                        ”Siklesonidi

                        Siklesonidin ja desisobutyryyli-siklesonidin yhteismäärä mitattuna desisobutyryyli-siklesonidina sen jälkeen, kun siklesonidista on hydrolyysin seurauksena saatu desisobutyryyli-siklesonidia

                           Hevoseläimet

                        0,6 μg/kg
                        4 μg/kg
                        0,6 μg/kg
                        0,6 μg/kg

                        Lihas
                        Rasva
                        Maksa
                        Munuaiset

                        Ei eläimille, jotka tuottavat maitoa elintarvikkeeksi

                        Kortikoidit/glukokortikoidit”


title: Komission täytäntöönpanoasetus (EU) 2020/42, annettu 17 päivänä tammikuuta 2020, asetuksen (EU) N:o 37/2010 muuttamisesta aineen bambermysiini luokittelemiseksi sen jäämien enimmäismäärän osalta (ETA:n kannalta merkityksellinen teksti)

text:
                  20.1.2020

                  FI

                  Euroopan unionin virallinen lehti

                  L 15/2

         KOMISSION TÄYTÄNTÖÖNPANOASETUS (EU) 2020/42,
         annettu 17 päivänä tammikuuta 2020,
         asetuksen (EU) N:o 37/2010 muuttamisesta aineen bambermysiini luokittelemiseksi sen jäämien enimmäismäärän osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
         ottaa huomioon eläinlääkekomitean 16 päivänä huhtikuuta 2019 valmisteleman Euroopan lääkeviraston lausunnon,
         sekä katsoo seuraavaa:

                     (1)

                     Asetuksen (EY) N:o 470/2009 17 artiklassa edellytetään, että unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät, jäljempänä ’MRL-arvot’, vahvistetaan asetuksessa.

                     (2)

                     Komission asetuksen (EU) N:o 37/2010 (2) liitteessä olevassa taulukossa 1 vahvistetaan farmakologisesti vaikuttavat aineet ja niiden MRL-arvoja eläinperäisissä elintarvikkeissa koskeva luokitus.

                     (3)

                     Bambermysiini ei sisälly kyseiseen taulukkoon.

                     (4)

                     Euroopan lääkevirastolle, jäljempänä ’EMA’, on toimitettu hakemus bambermysiinin MRL-arvojen vahvistamiseksi kanien kudoksissa.

                     (5)

                     EMA suositteli eläinlääkekomitean lausunnon perusteella, että bambermysiinin MRL-arvon vahvistaminen kaneissa ei ole tarpeen ihmisten terveyden suojelemiseksi.

                     (6)

                     Asetuksen (EY) N:o 470/2009 5 artiklan mukaan EMAn on harkittava, voitaisiinko farmakologisesti vaikuttavalle aineelle jonkin tietyn elintarvikkeen osalta vahvistettuja MRL-arvoja soveltaa samasta eläinlajista peräisin olevaan toiseen elintarvikkeeseen taikka voitaisiinko farmakologisesti vaikuttavalle aineelle yhden tai useamman eläinlajin osalta vahvistettuja MRL-arvoja soveltaa muihin lajeihin.

                     (7)

                     EMA on katsonut, että ”MRL-arvoa ei edellytetä” -luokituksen ekstrapolointi bambermysiinin osalta kanien kudoksista muiden elintarviketuotantoeläinten kudoksiin ei ole tässä vaiheessa aiheellista riittämättömien tietojen vuoksi.

                     (8)

                     Sen vuoksi asetusta (EU) N:o 37/2010 olisi muutettava.

                     (9)

                     Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 37/2010 liite tämän asetuksen liitteen mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 152, 16.6.2009, s. 11.

            (2)  Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).

            LIITE
            Lisätään asetuksen (EU) N:o 37/2010 liitteen taulukkoon 1 aakkosjärjestyksen mukaisesti seuraavaa ainetta koskeva kohta:

                        Farmakologisesti vaikuttava aine

                        Merkkijäämä

                        Eläinlajit

                        Jäämien enimmäismäärä (MRL)

                        Kohdekudos

                        Muut säännökset (asetuksen (EY) N:o 470/2009 14 artiklan 7 kohdan mukaisesti)

                        Hoitoluokitus

                        ”Bambermysiini

                        EI SOVELLETA

                        Kani

                        MRL-arvoa ei edellytetä

                        EI SOVELLETA

                        Vain suun kautta annettuna

                        Anti-infektiiviset aineet / antibiootit”


title: Komission Täytäntöönpanoasetus (EU) 2020/45, annettu 20 päivänä tammikuuta 2020, täytäntöönpanoasetuksen (EU) 2019/1379 muuttamisesta neuvoston asetuksella (EY) N:o 71/97 käyttöön otetun Kiinan kansantasavallasta peräisin olevien polkupyörien tuontiin sovellettavan polkumyyntitullin laajentamiseksi koskemaan myös Kiinan kansantasavallasta peräisin olevien tiettyjen polkupyörän osien tuontia

text:
                  21.1.2020

                  FI

                  Euroopan unionin virallinen lehti

                  L 16/7

         KOMISSION TÄYTÄNTÖÖNPANOASETUS (EU) 2020/45,
         annettu 20 päivänä tammikuuta 2020,
         täytäntöönpanoasetuksen (EU) 2019/1379 muuttamisesta neuvoston asetuksella (EY) N:o 71/97 käyttöön otetun Kiinan kansantasavallasta peräisin olevien polkupyörien tuontiin sovellettavan polkumyyntitullin laajentamiseksi koskemaan myös Kiinan kansantasavallasta peräisin olevien tiettyjen polkupyörän osien tuontia
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 11 artiklan 2 kohdan,
         sekä katsoo seuraavaa:

                     (1)

                     Neuvosto otti asetuksella (ETY) N:o 2474/93 (2) käyttöön lopullisen polkumyyntitullin Kiinan kansantasavallasta peräisin olevien polkupyörien tuonnissa.

                     (2)

                     Toimenpiteiden kiertämistä koskevan tutkimuksen jälkeen toimenpiteet laajennettiin neuvoston asetuksella (EY) N:o 71/97 (3) koskemaan Kiinan kansantasavallasta peräisin olevien tiettyjen polkupyörän osien tuontia. Toimenpiteiden kiertämistä koskevan tutkimuksen perusteella laajennetut toimenpiteet pysyvät voimassa niin kauan kuin alkuperäiset toimenpiteet ovat voimassa.

                     (3)

                     Komission täytäntöönpanoasetuksella (EU) 2019/1379 (4) jatkettiin Kiinan kansantasavallasta peräisin olevien polkupyörien tuontia koskevien toimenpiteiden soveltamista vielä viideksi vuodeksi asetuksen (EU) 2016/1036 11 artiklan 2 kohdan nojalla tehdyn toimenpiteiden voimassaolon päättymistä koskevan tarkastelun jälkeen. Koska siinä ei nimenomaisesti mainittu toimenpiteiden laajentamista tiettyihin polkupyörän osiin, olisi selvennettävä, että toimenpiteiden soveltamisen jatkaminen koskee myös asianomaisten Kiinan kansantasavallasta peräisin olevien polkupyörän osien tuontia.

                     (4)

                     Täytäntöönpanoasetusta (EU) 2019/1379 olisi lisäksi muutettava sen selventämiseksi, että tarkastelun kohteena oleva tuote kuuluu kyseisessä asetuksessa ilmoitettuihin CN-koodeihin asetuksen julkaisuajankohtana ja että CN:n muutoksilla ei ole vaikutusta toimenpiteisiin.

                     (5)

                     Sen vuoksi täytäntöönpanoasetusta (EU) 2019/1379 olisi muutettava.

                     (6)

                     Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetus (EU) 2019/1379 seuraavasti:

                        1)

                        Korvataan johdanto-osan 37 kappale seuraavasti:

                                    ”(37)

                                    Tarkastelun kohteena ovat moottorittomat polkupyörät ja muut pyörät (mukaan lukien kolmipyöräiset tavarankuljetuspolkupyörät, mutta lukuun ottamatta yksipyöräisiä), jotka tällä hetkellä luokitellaan CN-koodeihin 8712 00 30 ja ex 8712 00 70 (Taric-koodit 8712007091, 8712007092 ja 8712007099) ja jotka ovat peräisin Kiinasta, jäljempänä ’tarkastelun kohteena oleva tuote’ tai ’polkupyörä’.”

                        2)

                        Korvataan 1 artiklan 1 kohta seuraavasti:

                           ”1.   Otetaan käyttöön lopullinen polkumyyntitulli Kiinan kansantasavallasta peräisin olevien, tällä hetkellä CN-koodeihin 8712 00 30 ja ex 8712 00 70 (Taric-koodit 8712007091, 8712007092 ja 8712007099) kuuluvien moottorittomien polkupyörien (myös kolmipyöräisten tavarankuljetuspolkupyörien, mutta ei yksipyöräisten) tuonnissa.”

                        3)

                        Lisätään 1 artiklaan kohta seuraavasti:

                           ”4 a.   Pidetään voimassa neuvoston asetuksella (EY) N:o 71/97 käyttöön otettu Kiinan kansantasavallasta peräisin olevien polkupyörien tuontiin sovellettavan polkumyyntitullin laajentaminen koskemaan myös Kiinan kansantasavallasta peräisin olevien tiettyjen polkupyörän osien tuontia.
                           Neuvoston asetuksen (EY) N:o 71/97 2 artiklan 1 kohdassa tarkoitettu lopullinen polkumyyntitulli on edellä 1 artiklan 2 kohdassa käyttöön otettu ”kaikkiin muihin yrityksiin” sovellettava polkumyyntitulli.”

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 176, 30.6.2016, s. 21.

            (2)  Neuvoston asetus (ETY) N:o 2474/93, annettu 8 päivänä syyskuuta 1993, lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa yhteisöön ja väliaikaisen polkumyyntitullin lopullisesta kantamisesta (EYVL L 228, 9.9.1993, s. 1).

            (3)  Neuvoston asetus (EY) N:o 71/97, annettu 10 päivänä tammikuuta 1997, Kiinan kansantasavallasta peräisin olevien polkupyörien tuonnissa asetuksella (ETY) N:o 2474/93 käyttöön otetun lopullisen polkumyyntitullin laajentamisesta Kiinan kansantasavallasta peräisin oleviin tiettyihin polkupyörän osiin, ja laajennetun tullin kantamisesta asetuksen (EY) N:o 703/96 mukaisesti kirjatulta tällaiselta tuonnilta (EYVL L 16, 18.1.1997, s. 55).

            (4)  Komission täytäntöönpanoasetus (EU) 2019/1379, annettu 28 päivänä elokuuta 2019, lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa, sellaisena kuin se on laajennettu koskemaan Indonesiasta, Malesiasta, Sri Lankasta, Tunisiasta, Kambodžasta, Pakistanista ja Filippiineiltä lähetettyjen polkupyörien tuontia, riippumatta siitä, onko niiden alkuperämaaksi ilmoitettu Indonesia, Malesia, Sri Lanka, Tunisia, Kambodža, Pakistan ja Filippiinit, asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 225, 29.8.2019, s. 1).


title: Komission täytäntöönpanoasetus (EU) 2020/44, annettu 20 päivänä tammikuuta 2020, Kiinan kansantasavallasta ja Egyptistä peräisin olevien tiettyjen kudottujen ja/tai ristikudokseksi kudottujen lasikuitukankaiden tuonnin kirjaamisvelvoitteesta

text:
                  21.1.2020

                  FI

                  Euroopan unionin virallinen lehti

                  L 16/1

         KOMISSION TÄYTÄNTÖÖNPANOASETUS (EU) 2020/44,
         annettu 20 päivänä tammikuuta 2020,
         Kiinan kansantasavallasta ja Egyptistä peräisin olevien tiettyjen kudottujen ja/tai ristikudokseksi kudottujen lasikuitukankaiden tuonnin kirjaamisvelvoitteesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (1), jäljempänä ’perusasetus’, ja erityisesti sen 24 artiklan 5 kohdan,
         on ilmoittanut asiasta jäsenvaltioille
         sekä katsoo seuraavaa:

                     (1)

                     Komissio ilmoitti 16 päivänä joulukuuta 2019Euroopan unionin virallisessa lehdessä (2) julkaistulla ilmoituksella, jäljempänä ’vireillepanoilmoitus’, Kiinan kansantasavallasta, jäljempänä ’Kiina’, ja Egyptistä peräisin olevien lasikuitukankaiden unioniin tuontia koskevan tukien vastaisen menettelyn vireillepanosta sen jälkeen, kun valituksen tekijä oli 1 päivänä huhtikuuta 2019 tehnyt valituksen sellaisten tuottajien puolesta, joiden osuus lasikuitukankaiden kokonaistuotannosta unionissa on yli 25 prosenttia.

                     (2)

                     Komissio suorittaa tämän tukien vastaisen tutkimuksen rinnakkain samoja tuotteita koskevan polkumyyntitutkimuksen kanssa, joka käynnistettiin 21 päivänä helmikuuta 2019 (3).

               1.   KIRJAAMISVELVOITTEEN KOHTEENA OLEVA TUOTE

                     (3)

                     Kirjaamisvelvoitteen kohteena olevana tuotteena, jäljempänä ’tarkasteltavana oleva tuote’, ovat tällä hetkellä CN-koodeihin ex 7019 39 00, ex 7019 40 00, ex 7019 59 00 ja ex 7019 90 00 (Taric-koodit 7019390080, 7019400080, 7019590080 and 7019900080) luokiteltavat jatkuvakuituisesta kiertämättömästä lasikuitulangasta tai -esilangasta kudotut kankaat, eivät kuitenkaan kyllästetyt tai esikyllästetyt tuotteet eivätkä seulakankaat, joiden silmäkoko on sekä pituudeltaan että leveydeltään suurempi kuin 1,8 mm ja jotka painavat enemmän kuin 35 g/m2. Kyseiset CN- ja Taric-koodit ovat ainoastaan ohjeellisia (4).

               2.   PYYNTÖ

                     (4)

                     Valituksen tekijä toimitti kirjaamispyynnön 31 päivänä heinäkuuta 2019 perusasetuksen 24 artiklan 5 kohdan nojalla. Valituksen tekijä pyysi, että tarkasteltavana olevan tuotteen tuonti asetetaan kirjaamisvelvoitteen alaiseksi siten, että tuontiin voidaan myöhemmin soveltaa toimenpiteitä kirjaamispäivästä alkaen.

                     (5)

                     Valituksen tekijä toimitti 21 päivänä marraskuuta 2019 perusasetuksen 24 artiklan 5 kohdan nojalla uudelleen kirjaamispyynnön, joka sisälsi päivitetyt tuontiluvut, jäljempänä ’toinen kirjaamispyyntö’.

               3.   KIRJAAMISVELVOITTEEN PERUSTEET

                     (6)

                     Perusasetuksen 24 artiklan 5 kohdan mukaan komissio voi määrätä tulliviranomaiset toteuttamaan aiheelliset toimenpiteet tuonnin kirjaamiseksi, jotta tuontiin voidaan myöhemmin soveltaa toimenpiteitä kirjaamispäivästä alkaen. Tuonnin kirjaaminen voidaan tehdä pakolliseksi unionin tuotannonalan jätettyä sitä koskevan pyynnön, jossa esitetään riittävät todisteet tällaisen toimen perusteeksi.

                     (7)

                     Valituksen tekijän mukaan kirjaaminen on perusteltua, koska tarkasteltavana oleva tuote saa tukea ja kyseinen halpatuonti aiheuttaa unionin tuotannonalalle merkittävää ja vaikeasti korjattavissa olevaa vahinkoa.

                     (8)

                     Komissio on tarkastellut pyyntöä ottaen huomioon perusasetuksen 16 artiklan 4 kohdan. Se on arvioinut, onko kyse kriittisistä olosuhteista, joissa asianomaisen tukea saavan tuotteen osalta aiheutuu vaikeasti korjattavissa olevaa vahinkoa, joka johtuu suhteellisen lyhyen ajan kuluessa tapahtuvasta sellaisen tuotteen laajamittaisesta tuonnista, joka saa tasoitustoimenpiteiden käyttöönoton mahdollistavaa tukea, ja onko tarpeellista asettaa taannehtivasti tasoitustulleja tälle tuonnille, jotta estetään vahingon toistuminen.

               3.1   Tasoitustoimenpiteiden käyttöönoton mahdollistavaa tukea saavat tuotteet

                     (9)

                     Tukien osalta komissiolla on riittävästi näyttöä siitä, että tarkasteltavana olevan tuotteen tuonti Kiinasta ja Egyptistä on tuettua. Väitetyt tuet koostuvat muun muassa seuraavista: perusasetuksen 3 artiklan 1 kohdan a alakohdan i alakohdassa tarkoitetut varojen suorat siirrot, perusasetuksen 3 artiklan 1 kohdan a alakohdan ii alakohdassa tarkoitetut julkiset tulot, joista luovutaan tai joita ei kanneta, ja perusasetuksen 3 artiklan 1 kohdan a alakohdan iii alakohdassa tarkoitettu tavaroiden ja palvelujen tarjoaminen riittämättömänä pidettävää vastiketta vastaan.

                     (10)

                     Edellä mainittujen toimenpiteiden väitetään olevan tukia, koska Kiinan ja Egyptin valtio tai alue- ja paikallisviranomaiset (julkiset elimet mukaan lukien) osallistuvat niiden rahoitukseen ja niistä koituu etua tarkasteltavana olevan tuotteen vientiä harjoittaville tuottajille. Tukien väitetään riippuvan vientituloksesta ja/tai kotimaisten tuotteiden suosimisesta ulkomaisiin nähden ja/tai rajoittuvan tiettyihin sektoreihin ja/tai tietyntyyppisiin yrityksiin ja/tai sijainteihin, mistä syystä ne ovat erityisiä ja mahdollistavat tasoitustoimenpiteiden käyttöönoton.

                     (11)

                     Tämä näyttö tuesta on annettu saataville valituksen avoimessa versiossa, ja sitä on analysoitu tarkemmin näytön riittävyyttä koskevassa muistiossa.

                     (12)

                     Tässä vaiheessa saatavilla oleva näyttö viittaa siis siihen, että tarkasteltavana olevan tuotteen vientiin on annettu tasoitustoimenpiteiden käyttöönoton mahdollistavaa tukea.

               3.2   Vaikeasti korjattavissa oleva vahinko

                     (13)

                     Kirjaamispyynnössä esitetään riittävät todisteet kriittisistä olosuhteista, joissa tarkasteltavana olevan tuotteen laajamittainen tuonti, johon on annettu tasoitustoimenpiteiden käyttöönoton mahdollistavaa tukea, on aiheuttanut vaikeasti korjattavissa olevaa vahinkoa suhteellisen lyhyellä aikavälillä. Lisäksi valituksen tekijä väittää toisessa kirjaamispyynnössä, että unionin lasikuitukangasteollisuus neuvottelee parhaillaan unionin asiakkaiden kanssa vuoden 2020 sopimuksista ja välitön kirjaaminen on kyseisen teollisuuden kannalta olennaisen tärkeää, koska se ei halua menettää suurta osaa vuoden 2020 liiketoiminnastaan tuetuille tuotteille.

                     (14)

                     Komissiolla on riittävästi näyttöä siitä, että vientiä harjoittavien tuottajien tukeminen aiheuttaa unionin tuotannonalalle merkittävää vaikeasti korjattavissa olevaa vahinkoa. Näyttö koostuu valituksen ja viimeisimmän kirjaamispyynnön sisältämistä yksityiskohtaisista tiedoista, jotka koskevat perusasetuksen 8 artiklan 4 kohdassa esitettyjä keskeisiä vahinkotekijöitä. Näyttönä edellä tarkoitetuista olosuhteista ovat muun muassa unionin tuotannonalan tilanteen nopea heikkeneminen, jolle ovat ominaista pienentyneet voittomarginaalit, jotka puolittuivat vuoden 2015 ja 30 päivän syyskuuta 2018 välisenä aikana, sekä 5 prosenttiyksikön suuruinen markkinaosuuden menetys saman kauden aikana. Valituksen mukaan tämä heikkeneminen tapahtui samaan aikaan, kun tuonnin määrä Kiinasta ja Egyptistä kasvoi ja keskimääräinen tuontihinta näistä maista laski 13,5 prosenttia. Kiinasta ja Egyptistä tulleen tuonnin hinnat olivat 1 päivän lokakuuta 2017 ja 30 päivän syyskuuta 2018 välisenä aikana huomattavasti alhaisempia – Kiinan tapauksessa 37 prosenttia ja Egyptin tapauksessa 26 prosenttia – kuin unionin tuotannonalan hinnat.

                     (15)

                     Lisäksi komissio on arvioinut, onko aiheutunut vahinko vaikeasti korjattavissa. Tärkeimmät suurten lasikuitukangasmäärien käyttäjät hyväksyvät toimittajansa pitkällisellä menettelyllä, minkä vuoksi ne eivät todennäköisesti vaihda takaisin unionin tuottajaan lyhyellä tai edes keskipitkällä aikavälillä, jos ne ovat kerran vaihtaneet kiinalaiseen tai egyptiläiseen toimittajaan. Tällainen uhka markkinaosuuden pysyvästä menettämisestä tai tulojen pienenemisestä on vaikeasti korjattavissa oleva vahinko. Lisäksi selkeänä vaarana on, kuten toisessa kirjaamispyynnössä väitetään, että vuonna 2020 mahdollisesti käyttöön otettavat toimenpiteet olisivat ilman mitään toimia suureksi osaksi tehottomia vuoden 2020 markkinakysynnän kannalta.

                     (16)

                     Yksi vientiä harjoittava tuottaja, yksi käyttäjä ja alaa edustava kiinalainen kauppakamari China Chamber Of Commerce for Import and Export of Light Industrial Products and Arts-Craft, jäljempänä ’CCCLA’, väittivät, että kyseinen tuonti ei todennäköisesti heikennä tuntuvasti lopullisen tullin korjaavaa vaikutusta, koska tuonnin keskimääräinen yksikköhinta on noussut vuodesta 2018 vuoteen 2019.

                     (17)

                     Komissio on kuitenkin havainnut Eurostatin tietojen perusteella, joita on oikaistu johdanto-osan 21–24 kappaleessa selostetulla menetelmällä, että Kiinasta ja Egyptistä peräisin olevien lasikuitukankaiden keskimääräinen yksikköhinta laski 1,78 eurosta/kg vuonna 2015 yksikköhintaan 1,54 euroa/kg tämän tutkimuksen tutkimusajanjaksona (1 päivän tammikuuta ja 31 päivän joulukuuta 2018 välisenä aikana), jäljempänä ’tutkimusajanjakso’. Tutkimuksen vireillepanon jälkeen yksikköhinta nousi helmikuun lopun ja syyskuun 2019 välisenä aikana 1,57 euroon/kg, joka on kuitenkin edelleen alempi kuin vuoden 2015, 2016 tai 2017 keskimääräinen yksikköhinta ja huomattavasti alempi kuin valituksessa vahvistettu vahinkoa aiheuttamaton hinta. Edellä mainitut osapuolet eivät ole selittäneet, miten tämä yksikköhinnan nousu, ottaen huomioon valituksen sisältämä näyttö, voisi olla vaikuttamatta siten, että kyseinen tuonti todennäköisesti heikentää vakavasti lopullisen tullin korjaavaa vaikutusta. Sen vuoksi tämä väite on hylätty.

               3.3   Laajamittainen tuonti suhteellisen lyhyen ajan kuluessa

                     (18)

                     Kirjaamispyynnössä valituksen tekijä käytti Eurostatin tuontitilastoja osoittaakseen Kiinasta ja Egyptistä tulevan tuonnin suuruuden sekä sen, miten keskimääräinen tuontihinta näistä maista on kehittynyt.

                     (19)

                     Yksi vientiä harjoittava tuottaja, yksi käyttäjä ja CCCLA väittivät, ettei pyynnössä annettu perusasetuksen 24 artiklan 5 kohdassa vaadittuja riittäviä todisteita, koska siinä oikaistiin virheellisesti tuoreimpia tuontitietoja ja verrattiin niitä aiempiin tuontitilastoihin tuonnin kasvun osoittamiseksi. Ne väittivät myös, että Kiinasta ja Egyptistä peräisin olevaa tuontia koskevia tietoja olisi analysoitava erikseen.

                     (20)

                     Komissio on todennut, että kirjaamispyyntö, joka perustuu pyynnön jättämishetkellä valituksen tekijän käytettävissä olleisiin tietoihin, sisälsi riittävät todisteet tällaisen toimen perusteeksi. Se on todennut myös, ettei perusasetuksessa ole säännöstä, jonka mukaan kunkin maan tietoja olisi analysoitava erikseen sellaisissa tapauksissa, joissa tuontia arvioidaan kumulatiivisesti perusasetuksen 8 artiklan 3 kohdan mukaisesti. Komissio on joka tapauksessa käyttänyt analyysissään omia tietojaan eikä valituksen tekijän toimittamia tietoja, ja tiedot on analysoitu kummankin maan osalta erikseen ja kumulatiivisesti.

                     (21)

                     Komissio on havainnut kaksi erityistä seikkaa, jotka vaikuttavat menetelmään, jolla analysoidaan tilastoja Kiinasta ja Egyptistä tuotujen lasikuitukankaiden arvon ja määrän määrittämiseksi. Ensimmäinen niistä liittyy komission huomioon ottamiin CN-koodeihin ja toinen merkityksellisiin CN-koodeihin pohjautuviin Taric-koodeihin, jotka komissio on ottanut huomioon analysoidessaan tietoja tämän tutkimuksen vireillepanon jälkeen.

                     (22)

                     Luokittelun osalta valituksen tekijä väitti, että valtaosa lasikuitukankaista luokitellaan ainoastaan CN-koodeihin 70193900 ja 70194000, jäljempänä ’kaksi merkityksellistä CN-koodia’, kun taas CN-koodeihin 70195900 ja 70199000 luokiteltava tuonti käsittää pääasiassa muita tuotteita. Tästä syystä valituksessa ei analysoitu jälkimmäistä tuontia. Valituksen tekijä katsoi kuitenkin, että osa lasikuitukankaiden tuonnista voidaan luokitella jälkimmäisiin koodeihin, minkä vuoksi se katsoi olevan tarpeellista sisällyttää ne tarkasteluun, jotta kaikki tarkasteltavana olevan tuotteen tuonti voidaan ottaa huomioon. Sen vuoksi komissio ilmoitti kaikki neljä CN-koodia vireillepanoilmoituksen tuotekuvauksessa pannessaan asian vireille.

                     (23)

                     Analysoidessaan tuontia valituksen tekijä väitti, että kahteen merkityksellisimpään CN-koodiin kuuluu myös muita tuotteita kuin lasikuitukankaat. Sen vuoksi valituksen tekijä katsoi, että Eurostatin käsittelemättömiä tietoja oli tarpeen oikaista valituksen tekijän ja valitusta tukevien yritysten markkinatietouden perusteella. Oikaisu oli suhteellisen vähäinen Kiinan osalta ja tarpeeton Egyptin osalta. Vastaukset, joita vientiä harjoittavat tuottajat olivat antaneet otanta- ja kyselylomakkeiden kysymyksiin, vahvistivat valituksen tekijän arviot.

                     (24)

                     Vireillepanon yhteydessä komissio loi perusasetuksen 24 artiklan 5 a kohdan nojalla erityiset Taric-koodit, jotka pohjautuivat lasikuitukankaita koskeviin neljään CN-koodiin (5). Tutkimuksessa on kuitenkin käynyt ilmi, että lasikuitukankaiden tuojat ovat käyttäneet tutkimuksen vireillepanon jälkeen pääasiassa kahteen merkitykselliseen CN-koodiin pohjautuvia ”yleisiä” Taric-koodeja (jäännöskoodeja) (6) eikä lasikuitukankaita varten luotuja erityisiä Taric-koodeja. Tässä tilanteessa komissio on käyttänyt analyysissään tietoja, jotka on ilmoitettu lasikuitukankaita varten luotujen Taric-koodien ja kahteen merkitykselliseen CN-koodiin pohjautuvien ”yleisten” Taric-koodien mukaisesti (7).

                     (25)

                     Koska johdanto-osan 2 kappaleessa mainittu polkumyyntitutkimus koskee saman tuotteen tuontia samoista maista, kyseisen tutkimuksen vireillepanopäivä, joka on 21 päivä helmikuuta 2019, olisi katsottava päiväksi, jona vireillepanon jälkeinen ajanjakso alkaa, kun arvioidaan tuonnin kehittymistä. Tuontimäärät asianomaisista maista ovat kehittyneet seuraavasti:

                        Tuontimäärät asianomaisista maista (tonnia)

                                 Maa

                                 Keskimäärin kuukaudessa (tutkimusajanjakson aikana)

                                 Vireillepanon jälkeen  (8)

                                 Sama jakso tutkimusajanjakson aikana  (9)

                                 Keskimäärin kuukaudessa (vireillepanon jälkeinen jakso)

                                 Δ
                                 Tutkimusajanjakso – vireillepanon jälkeinen jakso (yhteensä)

                                 Δ
                                 Tutkimusajanjakso – vireillepanon jälkeinen jakso (keskimäärin kuukaudessa)

                                 Kiina

                                 2 635

                                 33 334

                                 23 703

                                 3 704

                                 41 %

                                 41 %

                                 Egypti

                                 1 249

                                 12 522

                                 11 735

                                 1 391

                                 7 %

                                 11 %

                                 Asianomaiset maat

                                 3 884

                                 45 856

                                 35 439

                                 5 095

                                 29 %

                                 31 %

                                    Lähde:Surveillance 2 -tietokanta

               3.3.1   Tuonti Kiinasta

                     (26)

                     Valituksen tekijä esitti valituksessaan näyttöä 1 päivän tammikuuta 2015 ja 30 päivän syyskuuta 2018 välisenä aikana tapahtuneesta kiinalaisten lasikuitukankaiden laajamittaisesta tuonnista unioniin. Kiinalaisilla vientiä harjoittavilla tuottajilla oli valituksen tekijän mukaan 17,8–23,2 prosentin markkinaosuus kyseisenä ajanjaksona. Maaliskuun ja marraskuun 2019 välisenä aikana kuukausituonnin keskimääräinen volyymi oli noin 41 prosenttia suurempi kuin tutkimusajanjakson aikana. Maaliskuun ja marraskuun 2019 välisenä aikana Kiinasta unioniin tuotujen lasikuitukankaiden kokonaismäärä oli 41 prosenttia suurempi kuin saman ajanjakson aikana vuonna 2018.

               3.3.2   Tuonti Egyptistä

                     (27)

                     Valituksen tekijä esitti valituksessaan näyttöä 1 päivän tammikuuta 2015 ja 30 päivän syyskuuta 2018 välisenä aikana tapahtuneesta egyptiläisten lasikuitukankaiden laajamittaisesta tuonnista. Tuolloin tuonnin määrä kasvoi yli 14 000 prosenttia ja markkinaosuus 0 prosentista vuonna 2015 noin 8 prosenttiin vuonna 2018. Maaliskuun ja marraskuun 2019 välisenä aikana kuukausituonnin keskimääräinen volyymi oli 11 prosenttia suurempi kuin tutkimusajanjakson aikana. Egyptistä unioniin tuotujen lasikuitukankaiden kokonaismäärä oli maaliskuun ja marraskuun 2019 välisenä aikana 7 prosenttia suurempi kuin saman ajanjakson aikana vuonna 2018.

               3.3.3   Tuonti Kiinasta ja Egyptistä kumulatiivisesti laskettuna

                     (28)

                     Valituksen tekijä esitti valituksessaan näyttöä 1 päivän tammikuuta 2015 ja 30 päivän syyskuuta 2018 välisenä aikana tapahtuneesta kiinalaisten ja egyptiläisten lasikuitukankaiden laajamittaisesta tuonnista. Tuolloin tuonnin määrä kasvoi 33 prosenttia ja markkinaosuus, joka oli 20,7 prosenttia vuonna 2015, kasvoi 26 prosenttiin vuonna 2018. Maaliskuun ja marraskuun 2019 välisenä aikana kuukausituonnin keskimääräinen volyymi oli 31 prosenttia suurempi kuin tutkimusajanjakson aikana. Kiinasta ja Egyptistä unioniin tuotujen lasikuitukankaiden kokonaismäärä oli maaliskuun ja marraskuun 2019 välisenä aikana 29 prosenttia suurempi kuin saman ajanjakson aikana vuonna 2018.

               3.3.4   Tuonnin kehitystä koskevat päätelmät

                     (29)

                     Komissio on todennut johdanto-osan 26–27 kappaleessa esitettyjen tietojen perusteella, että Egyptistä ja Kiinasta tulevan tuonnin määrä kasvaa laajamittaisesti sekä kumulatiivisesti että erikseen mitattuna. Tämä kasvu sekä molempien viejämaiden markkinaosuudet tarkasteluajanjakson aikana edustavat perusasetuksen 16 artiklan 4 kohdassa tarkoitettua laajamittaista, suhteellisen lyhyen ajan kuluessa tapahtuvaa tuontia.

               3.4   Vahingon toistumista koskevat päätelmät

                     (30)

                     Johdanto-osan 9–29 kappaleessa esitettyjen huomioiden perusteella komissio on katsonut tarpeelliseksi valmistella mahdollista toimenpiteiden taannehtivaa käyttöönottoa kirjaamisvelvoitteella, jotta tällaisen vahingon toistuminen voidaan estää. Tutkimusajanjakson jälkeisen kauden markkinaolosuhteet näyttävät vahvistavan, että kotimaisen tuotannonalan tilanne on heikkenemässä, mikä johtuu alhaisilla hinnoilla tapahtuvan tuetun tuonnin merkittävästä kasvusta.

               4.   MENETTELY

                     (31)

                     Edellä esitetyn perusteella komissio on tullut siihen tulokseen, että näyttö on riittävää, jotta tarkasteltavana olevan tuotteen tuontiin voidaan soveltaa kirjaamisvelvoitetta perusasetuksen 24 artiklan 5 kohdan mukaisesti.

                     (32)

                     Kaikkia asianomaisia osapuolia pyydetään esittämään näkökantansa kirjallisesti ja toimittamaan asiaa tukevaa näyttöä. Lisäksi komissio voi kuulla asianomaisia osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.

               5.   REKISTERÖINTI

                     (33)

                     Tarkasteltavana olevan tuotteen tuonti olisi perusasetuksen 24 artiklan 5 kohdan nojalla kirjattava, jotta voidaan varmistaa, että tullit voidaan tarvittavien edellytysten täyttyessä periä kirjatusta tuonnista takautuvasti noudattamalla sovellettavia säännöksiä, jos tutkimusten tulosten perusteella otetaan käyttöön tasoitustulleja.

                     (34)

                     Tutkimuksen tässä vaiheessa ei voida vielä arvioida Kiinassa ja Egyptissä annetun tuen määrää. Valituksessa ei esitetä tuen määrästä tarkkaa arviota, jonka perusteella tasoitustullit olisi yleensä määritettävä. Valitus sisältään ainoastaan lokakuun 2017 ja syyskuun 2018 välistä aikaa koskevasta vahingon korjaavasta tasosta esitetyn arvion, joka on Kiinan osalta 87 prosenttia ja Egyptin osalta 60 prosenttia. Perusasetuksen 15 artiklan 1 kohdan neljännen alakohdan mukaan tämä tullin arvioitu määrä olisi asianmukainen vain, jos tulli, joka perustuu tasoitustoimenpiteiden käyttöönoton mahdollistavan tuen määrään, on suurempi ja komissio päättelee selvästi, ettei ole unionin etujen mukaista määrätä suurempaa tullia.

               6.   HENKILÖTIETOJEN KÄSITTELY

                     (35)

                     Tämän kirjaamisen yhteydessä kerättyjä henkilötietoja käsitellään Euroopan parlamentin ja neuvoston asetuksen (EY) N:o 2018/1725 (10) mukaisesti,

               ON HYVÄKSYNYT TÄMÄN ASETUKSEN:

            1 artikla

               1.   Tulliviranomaiset velvoitetaan asetuksen (EU) 2016/1037 24 artiklan 5 kohdan nojalla toteuttamaan tarvittavat toimenpiteet seuraavan tuotteen unioniin suuntautuvan tuonnin kirjaamiseksi: Kiinan kansantasavallasta ja Egyptistä peräisin olevat tällä hetkellä CN-koodeihin ex 7019 39 00, ex 7019 40 00, ex 7019 59 00 ja ex 7019 90 00 (Taric-koodit 7019390080, 7019400080, 7019590080 ja 7019900080) luokiteltavat jatkuvakuituisesta kiertämättömästä lasikuitulangasta tai -esilangasta kudotut kankaat, eivät kuitenkaan kyllästetyt tai esikyllästetyt tuotteet eivätkä seulakankaat, joiden silmäkoko on sekä pituudeltaan että leveydeltään suurempi kuin 1,8 mm ja jotka painavat enemmän kuin 35 g/m2.

               2.   Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.

               3.   Asianomaisia osapuolia pyydetään esittämään näkökantansa kirjallisesti, toimittamaan asiaa tukevaa näyttöä tai esittämään pyyntö tulla kuulluksi 21 päivän kuluessa tämän asetuksen julkaisupäivästä.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä tammikuuta 2020.

                  Komission puolesta

                  Puheenjohtaja

               Ursula von der LEYEN

            (1)  EUVL L 176, 30.6.2016, s. 55.

            (2)  Ilmoitus Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuontia koskevan tukien vastaisen menettelyn aloittamisesta (EUVL C 167, 16.5.2019, s. 11).

            (3)  Ilmoitus Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuontia koskevan polkumyynnin vastaisen menettelyn aloittamisesta (EUVL C 68, 21.2.2019, s. 29).

            (4)  Ilmoitus, jolla selvennetään ilmoituksia Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuontia koskevien polkumyynnin vastaisen menettelyn ja tukien vastaisen menettelyn aloittamisesta (EUVL C 314, 18.9.2019, s. 6).

            (5)  Taric-koodit 7019390080, 7019400080, 7019590080 ja 7019900080.

            (6)  Taric-koodit 7019390085 ja 7019400085.

            (7)  Taric-koodit, joita on käytetty tuontitietojen yhteydessä ennen tutkimuksen vireillepanoa: 7019390090 ja 7019400099. Taric-koodit, joita on käytetty tuontitietojen yhteydessä tutkimuksen vireillepanon jälkeen: 7019390080, 7019390085, 7019400080 ja 7019400085.

            (8)  Polkumyyntitutkimuksen vireillepanon jälkeinen jakso eli maaliskuusta marraskuuhun 2019

            (9)  Maaliskuusta marraskuuhun 2018

            (10)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).


title: Komission Täytäntöönpanoasetus (EU) 2020/94, annettu 22. tammikuuta 2020, täytäntöönpanoasetuksen (EU) 2015/2078 muuttamisesta Ukrainasta peräisin olevaa siipikarjan lihaa koskevien tariffikiintiöiden osalta ja mainitusta täytäntöönpanoasetuksesta poikkeamisesta kiintiövuoden 2020 osalta

text:
                  23.1.2020

                  FI

                  Euroopan unionin virallinen lehti

                  L 18/1

         KOMISSION TÄYTÄNTÖÖNPANOASETUS (EU) 2020/94,
         annettu 22. tammikuuta 2020,
         täytäntöönpanoasetuksen (EU) 2015/2078 muuttamisesta Ukrainasta peräisin olevaa siipikarjan lihaa koskevien tariffikiintiöiden osalta ja mainitusta täytäntöönpanoasetuksesta poikkeamisesta kiintiövuoden 2020 osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan ensimmäisen kohdan a ja b alakohdan,
         sekä katsoo seuraavaa:

                     (1)

                     Neuvosto hyväksyi päätöksellä (EU) 2019/2145 (2) Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella siipikarjanlihalle ja siitä tehdyille lihavalmisteille myönnetyn etuuskohtelun muuttamisesta Euroopan unionin ja Ukrainan välillä kirjeenvaihtona tehdyn sopimuksen, jäljempänä ’sopimus’, Euroopan unionin puolesta.

                     (2)

                     Komission täytäntöönpanoasetuksessa (EU) 2015/2078 (3) säädetään Ukrainasta peräisin olevaa siipikarjan lihaa koskevien unionin tuontitariffikiintiöiden avaamisesta ja hallinnoinnista.

                     (3)

                     Sopimuksen mukaisesti unionin on korotettava 50 000 tonnilla täytäntöönpanoasetuksessa (EU) 2015/2078 vahvistettua tariffikiintiötä, joka koskee järjestysnumeroa 09.4273 vastaavien CN-koodien tuoreita, jäähdytettyjä tai jäädytettyjä siipikarjan lihaa ja muita syötäviä osia sekä muita valmisteita ja säilykkeitä, jotka on valmistettu kalkkunasta ja Gallus domesticus -lajin siipikarjan lihasta.

                     (4)

                     Sen vuoksi on aiheellista muuttaa täytäntöönpanoasetusta (EU) 2015/2078, jotta huomioon voidaan ottaa sopimuksen mukaisesti saataville asetettavat tariffikiintiöiden määrät.

                     (5)

                     Sopimus tulee voimaan 1 päivänä helmikuuta 2020. Sopimuksen nojalla saataville asetettavat siipikarjanlihatuotteita koskevan tariffikiintiön lisämäärät olisi kiintiövuoden 2020 osalta laskettava määräsuhteen mukaisesti sopimuksen voimaantulopäivä huomioon ottaen. Sopimuksen mukaisten vuotuisten siipikarjanlihatuotemäärien olisi oltava kokonaisuudessaan saatavilla 1 päivänä tammikuuta 2021 alkavasta kiintiökaudesta lähtien.

                     (6)

                     Sopimuksen mukaisesti Ukrainalle myönnettävä siipikarjanlihatuotteita koskevan kiintiön lisämäärä olisi asetettava saataville 1 päivästä helmikuuta 2020, joka on sopimuksen voimaantulopäivä. Ukrainalle myönnettyä siipikarjanlihatuotteiden kiintiötä hallinnoidaan täytäntöönpanoasetuksen (EU) 2015/2078 2 artiklan mukaisesti neljännesvuosittain.

                     (7)

                     Täytäntöönpanoasetuksen (EU) 2015/2078 3 artiklan 1 kohdan mukaisesti tuontioikeuksia voi hakea kutakin vuosineljännestä edeltävän kuukauden seitsemän ensimmäisen päivän aikana. Tammikuun 1 päivästä 31 päivään maaliskuuta 2020 kestävän osakauden osalta hakujakso on sen vuoksi jo päättynyt sopimuksen voimaantulopäivänä. Sopimuksen mukaista kiintiön lisämäärää vastaavien tuontioikeuksien ylimääräinen hakujakso kaudelle 1 päivästä helmikuuta31 päivään maaliskuuta 2020 olisi siten vahvistettava helmikuun 2020 seitsemäksi ensimmäiseksi päiväksi.

                     (8)

                     Täytäntöönpanoasetuksen (EU) 2015/2078 3 artiklan 3 kohdassa säädetään, että tuontioikeuksien hakijoiden on ensimmäisen tiettyä kiintiövuotta koskevan hakemuksen jättämisen yhteydessä esitettävä todiste CN-koodin 0207, 0210 99 39, 1602 31, 1602 32 tai 1602 39 21 siipikarjatuotteiden määrästä, jonka ne ovat tuoneet asiaankuuluvien tullisäännösten mukaisesti, jäljempänä ’viitemäärä’, ja että tällaisen todisteen on koskettava 12 kuukauden ajanjaksoa, joka päättyy kuukausi ennen hakijan ensimmäistä hakemusta. Tämän asetuksen voimaantulopäivänä tällaisen todisteen aiemmasta tuonnista ovat jo esittäneet ne hakijat, jotka jättivät joulukuussa 2019 tuontioikeushakemuksen, joka koskee alkuperäisestä 19 200 tonnin määrästä joulukuussa 2019 saataville asetettua neljännestä. Sopimuksessa määrätty kiintiövuoden 2020 vuotuinen määrä on kuitenkin 65 033 tonnia. Sen vuoksi on olemassa riski, että tuontioikeuksien hakijoiden joulukuussa 2019 toimittamassa aiempaa tuontia koskevassa todisteessa ei oteta huomioon sopimuksessa määrättyä kiintiömäärien kasvua. Sen vuoksi on aiheellista asettaa lisäjakso aiempaa tuontia koskevan lisätodisteen esittämiselle niitä hakijoita varten, jotka toimittivat todisteen aiemmasta tuonnista joulukuussa 2019.

                     (9)

                     Täytäntöönpanoasetuksen (EU) 2015/2078 3 artiklan 4 kohdan mukaan kullakin mainitun täytäntöönpanoasetuksen 2 artiklassa tarkoitetulla osakaudella tuontioikeushakemuksessa haettu tuotteiden kokonaismäärä saa olla enintään 25 prosenttia hakijan viitemäärästä. Jotta tällä asetuksella avattavaan lisähakemuskauteen voitaisiin soveltaa johdonmukaista kehystä, kyseistä rajoitusta olisi sovellettava myös sopimuksen mukaista kiintiön lisämäärää vastaavien tuontioikeuksien lisähakemuskauteen 1 päivän helmikuuta ja 31 päivän maaliskuuta 2020 välisen ajan osalta.

                     (10)

                     Sen vuoksi täytäntöönpanoasetusta (EU) 2015/2078 olisi muutettava.

                     (11)

                     Tätä asetusta olisi sovellettava sopimuksen voimaantulopäivästä alkaen. Sen vuoksi tämän asetuksen olisi tultava voimaan kiireellisesti.

                     (12)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksen (EU) 2015/2078 muuttaminen
            Korvataan täytäntöönpanoasetuksen (EU) 2015/2078 liite I tämän asetuksen liitteellä.

            2 artikla
            Täytäntöönpanoasetuksesta (EU) 2015/2078 poikkeaminen kiintiövuoden 2020 osalta

               1.   Poiketen siitä, mitä täytäntöönpanoasetuksen (EU) 2015/2078 2 artiklassa säädetään, mainitun täytäntöönpanoasetuksen liitteessä I, sellaisena kuin se on muutettuna tämän asetuksen 1 artiklalla, olevan järjestysnumeron 09.4273 mukaisen kiintiön osalta 8 333 tonnin lisämäärä asetetaan saataville 1 päivän helmikuuta to 31 päivän maaliskuuta 2020 väliseksi kaudeksi.

               2.   Poiketen siitä, mitä täytäntöönpanoasetuksen (EU) 2015/2078 3 artiklan 1 kohdassa säädetään, mainitun täytäntöönpanoasetuksen liitteessä I, sellaisena kuin se on muutettuna tämän asetuksen 1 artiklalla, olevan järjestysnumeron 09.4273 mukaisen kiintiön ja 1 päivän helmikuuta ja 31 päivän maaliskuuta 2020 välisen kauden osalta 1 kohdassa tarkoitetun lisämäärän kattavat tuontioikeushakemukset on jätettävä helmikuun 2020 seitsemän ensimmäisen päivän aikana.

               3.   Poiketen siitä, mitä täytäntöönpanoasetuksen (EU) 2015/2078 3 artiklan 3 kohdassa säädetään, hakijat, jotka hakivat tuontioikeuksia joulukuussa 2019, voivat toimittaa lisätodisteen CN-koodin 0207, 0210 99 39, 1602 31, 1602 32 tai 1602 39 21 siipikarjatuotteiden määrästä, jonka ne ovat tuoneet tai joka on tuotu niiden puolesta asianomaisten tullisäännösten mukaisesti 1 päivän marraskuuta 2018 ja 31 päivän lokakuuta 2019 välisenä aikana. Tällainen lisätodiste aiemmasta tuonnista on toimitettava helmikuun 2020 seitsemän ensimmäisen päivän aikana.

            3 artikla
            Helmikuussa 2020 jätetyt tuontioikeushakemukset
            Tämän asetuksen 2 artiklan 2 kohdan nojalla helmikuussa 2020 jätetyn tuontioikeushakemuksen kattama kokonaismäärä saa olla enintään 25 prosenttia hakijan viitemäärästä. Niiden hakijoiden osalta, jotka ovat esittäneet lisätodisteen 2 artiklan 3 kohdan mukaisesti, viitemäärä määritetään ottaen huomioon tämä lisätodiste.

            4 artikla
            Voimaantulo ja soveltaminen
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä helmikuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22. tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 347, 20.12.2013, s. 671.

            (2)  Neuvoston päätös (EU) 2019/2145, annettu 5 päivänä joulukuuta 2019, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella siipikarjanlihalle ja siitä tehdyille lihavalmisteille myönnetyn etuuskohtelun muuttamisesta Euroopan unionin ja Ukrainan välillä kirjeenvaihtona tehdyn sopimuksen tekemisestä unionin puolesta (EUVL L 325, 16.12.2019, s. 41).

            (3)  Komission täytäntöönpanoasetus (EU) 2015/2078, annettu 18 päivänä marraskuuta 2015, Ukrainasta peräisin olevaa siipikarjan lihaa koskevien unionin tuontitariffikiintiöiden avaamisesta ja hallinnoinnista (EUVL L 302, 19.11.2015, s. 63).

            LIITE
            Tavaran kuvausta on pidettävä ainoastaan ohjeellisena, koska etuuskohtelujärjestely määräytyy tässä liitteessä CN-koodien sisällön perusteella, sanotun kuitenkaan rajoittamatta yhdistetyn nimikkeistön tulkintasääntöjen soveltamista. Jos CN-koodin edessä on ”ex”, etuuskohtelu määräytyy sekä CN-koodin että sitä vastaavan tavaran kuvauksen perusteella.

                        Järjestysnumero

                        CN-koodi

                        Kuvaus

                        Tuontikausi

                        Määrä tonneina (nettopaino)

                        Kannettava tulli
                        (euroa/tonni)

                        09.4273

                        0207 11 30
                        0207 11 90
                        0207 12
                        0207 13 10
                        0207 13 20
                        0207 13 30
                        0207 13 50
                        0207 13 60
                        0207 13 70
                        0207 13 99
                        0207 14 10
                        0207 14 20
                        0207 14 30
                        0207 14 50
                        0207 14 60
                        0207 14 70
                        0207 14 99
                        0207 24
                        0207 25
                        0207 26 10
                        0207 26 20
                        0207 26 30
                        0207 26 50
                        0207 26 60
                        0207 26 70
                        0207 26 80
                        0207 26 99
                        0207 27 10
                        0207 27 20
                        0207 27 30
                        0207 27 50
                        0207 27 60
                        0207 27 70
                        0207 27 80
                        0207 27 99
                        0207 41 30
                        0207 41 80
                        0207 42
                        0207 44 10
                        0207 44 21
                        0207 44 31
                        0207 44 41
                        0207 44 51
                        0207 44 61
                        0207 44 71
                        0207 44 81
                        0207 44 99
                        0207 45 10
                        0207 45 21
                        0207 45 31
                        0207 45 41
                        0207 45 51
                        0207 45 61
                        0207 45 81
                        0207 45 99
                        0207 51 10
                        0207 51 90
                        0207 52 90
                        0207 54 10
                        0207 54 21
                        0207 54 31
                        0207 54 41
                        0207 54 51
                        0207 54 61
                        0207 54 71
                        0207 54 81
                        0207 54 99
                        0207 55 10
                        0207 55 21
                        0207 55 31
                        0207 55 41
                        0207 55 51
                        0207 55 61
                        0207 55 81
                        0207 55 99
                        0207 60 05
                        0207 60 10
                        ex -020760 21  (1)

                        0207 60 31
                        0207 60 41
                        0207 60 51
                        0207 60 61
                        0207 60 81
                        0207 60 99
                        0210 99 39
                        1602 31
                        1602 32
                        1602 39 21

                        Siipikarjan liha ja muut syötävät osat, tuoreet, jäähdytetyt tai jäädytetyt; muut valmisteet ja säilykkeet, jotka on valmistettu Gallus domesticus -lajin siipikarjasta

                        Vuosi 2020
                        Vuodesta 2021

                        65 033
                        70 000

                        0

                        09.4274

                        0207 12

                        Siipikarjan liha ja muut syötävät osat, paloittelemattomat, jäädytetyt

                        20 000

                        0

               (1)  Helmikanan puolikkaat ja neljännekset, tuoreet tai jäähdytetyt.


title: Komission täytäntöönpanoasetus (EU) 2020/184, annettu 11 päivänä helmikuuta 2020, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 308. kerran

text:
                  11.2.2020

                  FI

                  Euroopan unionin virallinen lehti

                  LI 38/1

         KOMISSION TÄYTÄNTÖÖNPANOASETUS (EU) 2020/184,
         annettu 11 päivänä helmikuuta 2020,
         tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 308. kerran
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 1 kohdan,
         sekä katsoo seuraavaa:

                     (1)

                     Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

                     (2)

                     Yhdistyneiden kansakuntien turvallisuusneuvoston pakotekomitea päätti 4 päivänä helmikuuta 2020 lisätä yhden kohdan niiden henkilöiden, ryhmien ja yhteisöjen luetteloon, joita varojen ja muiden taloudellisten resurssien jäädyttäminen koskee.

                     (3)

                     Sen vuoksi olisi muutettava asetuksen (EY) N:o 881/2002 liitettä I.

                     (4)

                     Jotta tässä asetuksessa säädetyillä toimenpiteillä olisi tavoiteltu vaikutus, sen olisi tultava voimaan välittömästi,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 881/2002 liite I tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EYVL L 139, 29.5.2002, s. 9.

            LIITE
            Lisätään asetuksen (EY) N:o 881/2002 liitteessä I olevaan luonnollisten henkilöiden luetteloon seuraava kohta:

               ”AMADOU KOUFA (hyvälaatuinen alias: a) Amadou Barry, b) Amadou Kouffa, c) Hamadoun Koufa, d) Hamadoun Kouffa, e) Hamadou Koufa, f) Hamadou Kouffa). Syntynyt noin vuonna 1958 Koufassa, Malissa. Osoite: Mali. Lisätietoja: ruskeat silmät ja tummat hiukset. 7 d artiklan 2 kohdan i alakohdassa tarkoitettu nimeämispäivä: 4.2.2020.”


title: Komission täytäntöönpanoasetus (EU) 2020/186, annettu 7 päivänä helmikuuta 2020, tiettyjen tavaroiden luokittelusta yhdistettyyn nimikkeistöön

text:
                  12.2.2020

                  FI

                  Euroopan unionin virallinen lehti

                  L 39/3

         KOMISSION TÄYTÄNTÖÖNPANOASETUS (EU) 2020/186,
         annettu 7 päivänä helmikuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 7 päivänä helmikuuta 2020.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                        Polyakryylielastomeerit valkoisina möhkäleinä, joiden mitat ovat noin 63 x 40 x 15 cm ja joissa on

                                    —

                                    kahta tai kolmea eri tyyppiä olevia akrylaattimonomeerejä (etyyliakrylaatti ja toinen tai molemmat seuraavista kahdesta monomeeristä: n-butyyliakrylaatti ja 2-metoksietyyliakrylaatti),

                                    —

                                    vähäisiä määriä kloori-, epoksi- tai karboksyyliryhmiä sisältäviä silloitemonomeerejä.

                              Tällaisten polyakryylielastomeerien jodiluku on alle 4.

                        3906 90 90

                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3906, 3906 90  ja 3906 90 90  nimiketekstien mukaisesti.
                        Jodiluku sekä se, että tavarat sisältävät silloitemonomeerejä, viittaavat siihen, ettei tavaroita voida vulkanoida tavanomaista rikkimenetelmää käyttäen.
                        Tavarat voidaan vulkanoida muilla kuin rikkiä sisältävillä menetelmillä. Tietyt tyypit voidaan vulkanoida saippua-/rikkimenetelmällä, jossa rikki toimii kiihdyttimenä eikä vulkanointiaineena. Kummassakin menetelmässä vulkanoinnin tuloksena saadaan C-O-C-sidos.
                        Sen vuoksi tavarat eivät ole 40 ryhmän 4 huomautuksen a alakohdassa olevan synteettisen kumin määritelmän mukaisia, koska niitä ei voida vulkanoida rikillä.
                        Näin ollen tavaroita ei voida luokitella 40 ryhmään.
                        Sen vuoksi tavarat on luokiteltava CN-koodiin 3906 90 90  muuksi alkumuodossa olevaksi akryylipolymeeriksi.


title: Neuvoston Täytäntöönpanoasetus (EU) 2020/189, annettu 12 päivänä helmikuuta 2020, tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun neuvoston asetuksen (EY) N:o 1183/2005 9 artiklan täytäntöönpanosta

text:
                  13.2.2020

                  FI

                  Euroopan unionin virallinen lehti

                  LI 40/1

         NEUVOSTON TÄYTÄNTÖÖNPANOASETUS (EU) 2020/189,
         annettu 12 päivänä helmikuuta 2020,
         tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun neuvoston asetuksen (EY) N:o 1183/2005 9 artiklan täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan 18 päivänä heinäkuuta 2005 annetun neuvoston asetuksen (EY) N:o 1183/2005 (1) ja erityisesti sen 9 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 18 päivänä heinäkuuta 2005 asetuksen (EY) N:o 1183/2005.

                     (2)

                     Yhdistyneiden kansakuntien turvallisuusneuvoston päätöslauselman 1533 (2004) nojalla perustettu Yhdistyneiden kansakuntien turvallisuusneuvoston komitea lisäsi 6 päivänä helmikuuta 2020 yhden henkilön luetteloon, joka koskee henkilöitä ja yhteisöjä, joihin kohdistetaan rajoittavia toimenpiteitä. Tämä henkilö olisi sen vuoksi lisättävä asetuksen (EY) N:o 1183/2005 liitteeseen I.

                     (3)

                     Asetuksen (EY) N:o 1183/2005 liite I olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 1183/2005 liite I tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä helmikuuta 2020.

                  Neuvoston puolesta

                  Puheenjohtaja

               A. METELKO-ZGOMBIĆ

            (1)  EUVL L 193, 23.7.2005, s. 1.

            LIITE
            Lisätään asetuksen (EY) N:o 1183/2005 liitteessä I olevaan luetteloon seuraava henkilö

               ”36. Seka BALUKU (heikkolaatuinen alias: a) Mzee Kajaju, b) Musa, c) Lumu, d) Lumonde)
               Asema: Allied Democratic Forces (ADF) -ryhmän johtaja
               Syntymäaika: Noin 1977
               Kansalaisuus: Ugandan kansalainen
               Osoite: Viimeisin tiedossa oleva olinpaikka on Medina II:n Kajujun leiri, Benin alue, Pohjois-Kivu, Kongon demokraattinen tasavalta
               YK merkinnyt luetteloon: 6. helmikuuta 2020
               Muita tietoja: ADF:n pitkäaikainen jäsen Baluku oli aiemmin ADF:n perustajan Jamil Mukulun komentoketjussa seuraavana, kunnes hän korvasi tämän FARDC:n sotilasoperaation Sukola I:n jälkeen vuonna 2014.

                     Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

                  Luetteloon merkitsemisen perusteet:

               Seka Baluku merkittiin luetteloon 6. helmikuuta 2020 päätöslauselman 2293 (2016) 7 kohdan nojalla, ”koska hän osallistuu Kongon demokraattisen tasavallan rauhaa, vakautta ja turvallisuutta heikentäviin toimiin tai tukee niitä”.

                  Lisätietoja:

               ADF:n johtaja. Kuten useissa Kongon demokraattista tasavaltaa käsittelevän asiantuntijaryhmän raporteissa (S/2015/19, S/2015/797, S/2016/1102, S/2017/672, S/2018/531, S/2019/469, S/2019/974) korostetaan, Seka Baluku on toteuttanut, suunnitellut ja/tai ohjannut toistuvia kohteeksi ottamisia, tappoja ja vammauttamisia, raiskauksia ja muuta seksuaalista väkivaltaa, siviilien, myös lasten, sieppauksia sekä hyökkäyksiä terveydenhoitolaitoksiin, erityisesti Mamovessa Benin alueella 12. ja 24. helmikuuta 2019, sekä jatkuvaa lasten värväystä ja käyttöä hyökkäyksissä ja pakkotyövoimana Benin alueella Kongon demokraattisessa tasavallassa ainakin vuodesta 2015 lähtien.”


title: Komission täytäntöönpanoasetus (EU) 2020/191, annettu 10 päivänä helmikuuta 2020, tiettyjen tavaroiden luokittelusta yhdistettyyn nimikkeistöön

text:
                  13.2.2020

                  FI

                  Euroopan unionin virallinen lehti

                  L 40/1

         KOMISSION TÄYTÄNTÖÖNPANOASETUS (EU) 2020/191,
         annettu 10 päivänä helmikuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä helmikuuta 2020.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                        Joustava putki, jossa on ulkopuolella kerros tekokuituneulosta (85 % nailonia, 15 % elastaania) ja sisäpuolella ei-huokoisesta muovista valmistettu geelimäinen päällyste. Joustavaa putkea valmistetaan eri pituuksina (65–150 mm) ja eri halkaisijoilla (15–30 mm).
                        Tuote esitetään tullille käytettäväksi paineen ja hankauksen lievittämiseen herkissä sormissa, varpaissa tai kynsissä. Tuotteen pituutta voidaan muuttaa leikkaamalla.
                        Tuote on pakattu vähittäismyyntiä varten.

                        6307 90 10

                        Luokittelu määräytyy yhdistetyn nimikkeistön 1 ja 6 yleisen tulkintasäännön, 63 ryhmän 1 huomautuksen sekä CN-koodien 6307, 6307 90  ja 6307 90 10  nimiketekstin mukaisesti.
                        Luokittelu nimikkeeseen 3005 ei tule kyseeseen, sillä tavarat eivät ole luonteeltaan vanua, sideharsoa, kääreitä tai niiden kaltaisia tavaroita lääkintäkäyttöön tarkoitetuissa vähittäismyyntimuodoissa tai -pakkauksissa.
                        Luokittelu 39 ryhmään muoviksi ja muovitavaroiksi ei tule kyseeseen kyseisen ryhmän 2 huomautuksen p alakohdan mukaisesti, sillä tavarat on valmistettu nimikkeen 5903 tekstiilikankaista (muovilla kyllästetyt, päällystetyt, peitetyt tai kerrostetut tekstiilikankaat).
                        Tavarat ovat saaneet lopullisen muotonsa suoraan valmistuksessa ja ovat käyttövalmiita ja ne ovat sellaisenaan XI jakson 7 huomautuksen b alakohdan mukaisia sovitettuja tekstiilitavaroita. Vaikka tavara koostuu nimikkeen 5903 tekstiilikankaista (muovilla kyllästetyt, päällystetyt, peitetyt tai kerrostetut tekstiilikankaat), luokittelu 59 ryhmään ei tule kyseeseen XI jakson 8 huomautuksen a alakohdan mukaisesti, sillä ryhmää 59 ei sovelleta mainitun jakson 7 huomautuksessa tarkoitettuihin sovitettuihin tavaroihin.
                        Nimikkeeseen 6307 kuuluvat 63 ryhmän 1 huomautuksessa tarkoitetusta tekstiilikankaasta valmistetut muut sovitetut tavarat edellyttäen, että ne eivät kuulu XI jakson muihin nimikkeisiin. Nimike kattaa myös tavarat, jotka voidaan mukauttaa leikkaamalla ne halutun pituisiksi ja jotka ovat XI jakson 7 huomautuksen mukaisesti sovitettuja (ks. myös harmonoidun järjestelmän selitysten nimikkeessä 6307 oleva ensimmäinen ja kolmas kappale).
                        Tavara on sen vuoksi luokiteltava CN-koodin 6307 90 10  muuksi sovitetuksi tekstiilitavaraksi.